Komolyabb junior karrierjét a Massachusettsbeli Belmont Hill középiskolában kezdte 1982-ben. A csapat az államok bajnokságában szerepelt. 1985-ig volt csapattag. Az 1985-ös NHL-drafton a Calgary Flames választotta ki az első kör 17. helyén. A National Hockey League-ben sosem játszott. 1985-ben Új-Anglia körzet bajnokai lettek ő pedig MVP. Meghívást kapott az 1985-ös U20-as jégkorong-világbajnokságra, ahol hatodikak lettek. A következő évben már bronzéremmel térhetett haza. Az 1987-es U20-as jégkorong-világbajnokságon negyedikek lettek. Az NHL-draft után a Harvard Egyetemre ment tanulni és játszani. Két év után 1987-ben elhagyta az egyetemet, hogy profi jégkorongozó legyen. Az IHL-es Salt Lake Golden Eaglesbe került. 1988-ban megnyerték a Turner-kupát, amit az IHL-bajnoka kapott. 1990-ben Olaszországba ment játszani a Brunico SG csapatába. 1993-ban vonult vissza a jégkorongtól. Befejezte a jogi egyetemet és ügyvéd lett.